秋夜有感
作者：陸游
朝代：宋

paragraphs: 候蟲何唧唧，歲晚聲出壁。
不惟懶婦驚，感此白頭客。
壮年事征戍，萬里不得息。
揚颿凌秋濤，筞馬赴山驛。
日照蛟鼉涎，雪印豺虎迹。
誰知七尺軀，幸脫九死厄。
前年補畿郡，入對瞻玉色。
報恩無死所，再拜衰泪滴。
即今故山歸，愈嘆老境逼。
不眠中夜起，仰視星歴歴。
中原何時定，銅駞卧荆棘。
滅胡恨無人，有復不易識。